Nach em Fall vom Limes het ds Weströmische Rîch d Provinze Rätie und Helvetie nüm chönne halte und het im Jahr 401 alli Truppe zrüggzoge. D Herrschaft über d Westschwiiz isch an s Riich vo de Burgunder übergange, d Zentral- und Ostschwiiz isch vo de Alemanne kontrolliert und besiidlet worde, während d Alpegebiete witerhi in dr Hand vo kelto-romanische Lokalherrscher bliibe si. E baar vo de römische Strukture hai d Schwiiz über s Ändi vo dr römische Herrschaft use brägt: S Stroossenetz, die römische Siidlige und die alti römischi Ruumiideilig, bsunders die chirchligi Organisation mit de Bistumsgränze.